Komission asetus (EY) N:o 1670/2002, annettu 19 päivänä syyskuuta 2002, AKT/MMA-alkuperäkumulaatiota soveltaen saadun riisin tuontitodistusten myöntämisestä vuoden 2002 syyskuun viiden ensimmäisen työpäivän aikana asetuksen (EY) N:o 2603/97 mukaisesti jätettyjen hakemusten osalta



Virallinen lehti nro L 252 , 20/09/2002 s. 0014 - 0015



Komission asetus (EY) N:o 1670/2002, annettu 19 päivänä syyskuuta 2002, AKT/MMA-alkuperäkumulaatiota soveltaen saadun riisin tuontitodistusten myöntämisestä vuoden 2002 syyskuun viiden ensimmäisen työpäivän aikana asetuksen (EY) N:o 2603/97 mukaisesti jätettyjen hakemusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT-valtioista) peräsin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98(1), ottaa huomioon merentakaisten maiden ja alueiden assosiaatiosta Euroopan yhteisöön ("päätös merentakaisten alueiden assosiaatiosta") 27 päivänä marraskuuta 2001 tehdyn neuvoston päätöksen 2001/822/EY(2), ottaa huomioon AKT-maista sekä merentakaisista maista ja merentakaisilta alueilta (MMA) peräisin olevan riisin tuonnin soveltamista koskevista yksityiskohtaisista säännöistä 16 päivänä joulukuuta 1997 annetun komission asetuksen (EY) N:o 2603/97(3), sellaisena kuin se on viimeksi muutettuna asetuksella (EY) N:o 174/2002(4), ja erityisesti sen 9 artiklan 2 kohdan, sekä katsoo seuraavaa: (1) Asetuksen (EY) N:o 2603/97 9 artiklan 2 kohdan mukaisesti komissio päättää kymmenen päivän kuluessa jäsenvaltioiden tiedonantojen viimeisestä esittämispäivästä, mikä määrä hakemuksen kattamista määristä saadaan tuoda, ja vahvistaa seuraavassa osuudessa käytettävissä olevat määrät ja tarvittaessa lokakuun lisäerässä käytettävissä olevat määrät. (2) Määrät, joista on vuoden 2002 syyskuun erästä jätetty hakemuksia, ylittävät tässä erässä käytössä olevat määrät. Tämän vuoksi todistuksia olisi myönnettävä esitetyissä hakemuksissa oleville määrille, joihin sovelletaan tarvittaessa vähennyskertoimia, ON ANTANUT TÄMÄN ASETUKSEN: 1 artikla 1. Komissiolle tiedoksiannettujen, asetuksen (EY) N:o 2603/97 mukaisesti vuoden 2002 syyskuun viiden ensimmäisen työpäivän aikana jätettyjen riisin tuontitodistushakemusten osalta todistukset myönnetään esitetyissä hakemuksissa oleville määrille, joihin sovelletaan tarvittaessa liitteessä vahvistettuja vähennyskertoimia. 2. Lokakuun lisäerässä käytettävissä olevat määrät vahvistetaan liitteessä. 2 artikla Tämä asetus tulee voimaan 20 päivänä syyskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä syyskuuta 2002. Komission puolesta J. M. Silva Rodríguez Maatalouden pääjohtaja (1) EYVL L 215, 1.8.1998, s. 12. (2) EYVL L 314, 30.11.2001, s. 1. (3) EYVL L 351, 23.12.1997, s. 22. (4) EYVL L 30, 31.1.2002, s. 33. LIITE Syyskuun 2002 erän osalta haettuihin määriin sovellettavat vähennysprosentit ja lokakuun lisäerässä käytettävissä olevat määrät >TAULUKON PAIKKA> >TAULUKON PAIKKA>